KRITERIJI OCJENJIVANJA U VIRTUALNOJ UČIONICI

MATEMATIKA od 5. - 8. razreda

Vrednovanje (ocjenjivanje) sastojat će se od dvije rubrike:

1. USVOJENOST NASTAVNIH SADRŽAJA

Odličan (5) – Učenik aktivno sudjeluje u radu virtualne učionice. To potvrđuje nakon pročitane objave pozdravom i komentarom kojim potvrđuje razumijevanje sadržaja „Sve mi je jasno“, ili slično (NE LAJKOM). Učenik na vrijeme predaje sve svoje domaće zadaće. Domaće zadaće su točno riješene uz pokoju manju pogrešku. Kvizove u EDMODU rješava s točnošću od 86% - 100%.

Vrlo dobar(4)– Učenik aktivno sudjeluje u radu virtualne učionice. To potvrđuje nakon pročitane objave pozdravom i komentarom kojim potvrđuje razumijevanje sadržaja „Sve mi je jasno“, ili slično (NE LAJKOM). Učenik domaće zadaće uglavnom predaje na vrijeme. Domaće zadaće su uglavnom točno riješene uz manje pogreške. Kvizove u EDMODU rješava s točnošću od 71% - 85%.

Dobar (3) - Učenik povremeno sudjeluje u radu virtualne učionice. To potvrđuje nakon pročitane objave pozdravom i komentarom kojim potvrđuje razumijevanje sadržaja „Djelomično mi je jasno“, ili slično (NE LAJKOM). Učenik predaje domaće zadaće uz povremena podsjećanja učitelja ili kašnjenje. Zadaci u domaćoj zadaći su djelomično točno riješeni, ali trud je vidljiv. Kvizove u EDMODU rješava s točnošću od 56% - 70%.

Dovoljan (2)- Učenik neredovito sudjeluje u radu virtualne učionice. To potvrđuje nakon pročitane objave pozdravom i komentarom kojim potvrđuje razumijevanje sadržaja „Ništa mi nije jasno“, ili slično (NE LAJKOM). Učenika je potrebno stalno opominjati i podsjećati na predavanje zadaća. Zadaci u domaćoj zadaći su riješeni većinom netočno i nepregledno, bez razumijevanja. Kvizove u EDMODU rješava s točnošću od 41% - 55%.

Nedovoljan (1)- Učenik neredovito sudjeluje, ili ne sudjeluje, u radu virtualne učionice. To potvrđuje nakon pročitane objave pozdravom i komentarom kojim potvrđuje razumijevanje sadržaja „Ništa mi nije jasno“, ili slično (NE LAJKOM). Učenik ne predaje domaće zadaće niti nakon opominjanja nastavnika. Kvizove u EDMODU rješava s točnošću od 0% - 40%.

2. PRIMJENA ZNANJA

Upisat će se ocjena iz pisane provjere znanja koja će se provoditi na način da će svi u isto i unaprijed dogovoreno vrijeme pisati ispit koji objavim na EDMODU. Vrijeme pisanja ispita biti će ograničeno (ne više od 45 minuta), nakon čega će svoj uradak fotografirati (tako da u cijelosti bude čitljiv) i poslati u najkraćem mogućem roku (maksimalno 5 minuta). Nakon prikupljanja i ispravka ispita učenici će dobiti povratnu informaciju.

Odličan (5) – Učenik pisanu provjeru znanja na EDMODU rješava s točnošću od 86% - 100%.

Vrlo dobar (4) – Učenik pisanu provjeru znanja na EDMODU rješava s točnošću od 71% - 85%.

Dobar (3) – Učenik pisanu provjeru znanja na EDMODU rješava s točnošću od 56% - 70%.

Dovoljan (2) – Učenik pisanu provjeru znanja na EDMODU rješava s točnošću od

41% - 55%.

Nedovoljan (1) – Učenik pisanu provjeru znanja na EDMODU rješava s točnošću od 0% - 40 %.